**Etika 8.a, b**

**2020. március 30-április 03.**

**A hit**

**(Az egész heti feladat)**

**határidő: 2020. április 07.**

**Hitünk változatai**

Mi mindenben hihet egy ember?

Minden ember legalább egyszer életében felteszi magának a kérdést, vajon milyen teremtő erők hozták létre és működtetik a világot. Aki *ateistának* vallja magát, az nem hisz Istenben vagy istenekben, természetfölötti erők, lények létezésében. Úgy gondolja, a világon minden tisztán anyagi, fizikai természetű. Az ember minden „lelki” jelensége visszavezethető idegrendszeri, vagyis anyagi összetevők együtthatására. Az ember élete a halállal véget ér, a személyiség megszűnik létezni. Sokan *elhárítják* maguktól, hogy a természetfölötti erők vagy Isten létezésére vonatkozó kérdéssel foglalkozzanak. Az *istenhívők* többségének valamilyen *vallás tanításaira* épül a hite. Vannak olyanok is, akik ha családjuk, lakóhelyük eseményei úgy hozzák, nem maradnak távol a templomoktól, de *nem tartják magukat vallásosnak*.

Mások úgy vélik, *van ugyan Isten*, de a vele való kapcsolatot nem az egyházak közösségeiben

keresik. „A magam módján vagyok hívő” – mondhatják magukról.

Beszéljétek meg otthon, vajon minek a hatására alakulhat ki egy ember világnézete! Megváltozhat-e élete során, és ha igen, milyen hatásra?

Távol-keleti vallások

A vallások olyan nézetrendszerek, amelyek szerint a világ természetfeletti erők hatására

jött létre vagy működik ma is.

A képen a kínai filozófiai-vallásos világkép szimbólumát láthatod, amely a két kozmikus őselem, a jin és a jang egymáshoz való viszonyát mutatja.

Milyen világszemléletre utalhat az ábrázolás? Mit jelenthet a fekete és a fehér

szín, miért éppen így helyezkednek el a körben? Írd le a füzetedbe!

**Házi feladat**

1. Az itt látható képeken a 20. századi távol-keleti történelem két kiemelkedő alakját

láthatod. Kapcsold össze az egyes állításokat a megfelelő személlyel!

 **

*a)* Neve: Mohandasz Karamcsand (Mahatma)Gandhi

*b)* Neve: Tendzin Gyaco, a 14. dalai láma

*c)* 1935-ben született.

*d)* 1869-től 1948-ig élt.

*e)* A tibeti buddhizmus szellemében nevelkedett.

*f)* A buddhizmus által áthatott hindu világnézetű családban nevelkedett.

*g)* Élete összefonódik hazája függetlenné válásával.

*h)* Élete összefonódik hazája függetlenségének elvesztésével.

*i)* Kétéves kora óta jövendőbeli vallási vezetőként tekintettek rá.

*j)* Felnőttkori tettei által vált népe vallási és politikai vezetőjévé.

*k)* 1989-ben Nobel-békedíjat kapott.

*l)* Születésnapját az ENSZ 2007-ben az erőszakmentesség világnapjává nyilvánította.

*m)* Nevének egy része azt jelenti: ’nagy lélek’.

*n)* Nevének egy része azt jelenti: ’a bölcsesség óceánja’.

2. Gyűjts idézeteket a 14. dalai lámától és Mahatma Gandhitól!

Házi feladatképpen egy word dokumentumot küldjetek. Elég felírni a két nevet, és melléjük a kisbetűket,ami a megoldás. Utána írjatok tőlük egy- egy idézetet.

film, az érdeklődőknek:

*A kis Buddha* (angol–olasz–francia film, 1993, r.: B. Bertolucci).

Egy tibeti pap keresi mestere reinkarnációját, azaz új életre támadt személyiségét az Egyesült Államokban.

Jó munkát kívánok! Csernák Zsuzsa néni